खाटू श्याम के लिए पैदल यात्रा हुई रवाना
गाढ़ाधाम में भागवत कथा शुरू, निकाली कलश यात्रा
नगरके प्राचीन धार्मिक स्थल एवं निरजंनी संप्रदाय के उद्गम स्थल गाढ़ा बास स्थित दयाल आश्रम में स्वामी हरिपुरुष जी महाराज की षष्टम जन्म शताब्दी वर्ष के उपलक्ष में बुधवार से निरजंनी संप्रदाय के श्रीमद द्वाराकाचार्य सांवर देवाचार्य महाराज के सान्निध्य में श्रीमद् भागवत कथा का शुभारंभ हुआ। कथा के प्रथम दिन भागवताचार्य स्वामी विक्रम प्रसाद शास्त्री ने कहा कि प्रत्येक काल की, प्रत्येक देश की एवं प्रत्येक व्यक्ति की आवश्यकताओं में अंतर होना स्वाभाविक है परन्तु भगवान की आवश्यकता हर समय हर पल, किसी ना किसी रूप में सबको होती है और जिसको होती है वह व्यक्ति भाव से अपने ईश्वर की शरण में पहुंच जाता है।
इस दौरान शास्त्री ने शुकदेव मुनि के जन्म की कथा का वृतांत भी सुनाया। वहीं नारद मुनि एवं भक्ति के बीच वार्तालाप को ज्ञान भक्ति वैराग्य की कथा को भी विस्तारपूर्वक बताया। इससे पहले सैकड़ों महिलाओं द्वारा दोपहर 12 बजे कलश शोभायात्रा गाढ़ाधाम स्थित रघुनाथ मंदिर से रवाना होकर नगर के प्रमुख मार्गो से होते हुए कथा स्थल पहुंची। कथा में ढीमा गुजरात से महामण्डलेश्वर स्वामी जानकीनाथ, सांवलिया गुजरात से मनमोहनदास, वृदांवन से स्वामी रामगोपाल दास, नागौर से स्वामी मोहनदास, हैदराबाद से स्वामी मनु दास, स्वामी रामशरणदास सहित दयालाश्रम प्रबंध समिति अध्यक्ष मनीराम स्वामी, उपाध्यक्ष ओमप्रकाश मोदी, मंत्री महेश टाक, मोहनदास, बृजमोहन शास्त्री, विनोद सेन, द्वारकाप्रसाद मल्लावत, कन्हैयालाल रांकावत सहित सैकड़ों लोग उपस्थित थे। महेश टाक ने बताया कि भागवत कथा प्रतिदिन दोपहर एक बजे से 5 बजे तक आयोजित होगी। सायंकाल 8 बजे से वृंदावन के स्वामी रामगोपालदास भक्तमाल की कथा का वाचन करेंगे। टाक ने बताया कि 4 मार्च को विराट संत सम्मेलन छठ गुदड़ी का मेला आयोजित होगा।
माहेश्वरीमहिला मंडल ने मनाया फागोत्सव
परबतसर| माहेश्वरीमहिला मंडल के तत्वावधान में फागोत्सव का कार्यक्रम धूमधाम से मनाया गया। महिलाओं ने होली का चंग बजाकर गीत गाए नृत्य किया। अध्यक्ष गीता जाखेटिया, सचिव सविता झंवर, शारदा काबरा, मंजू मांधनिया, प्रज्ञा राठी, किरण राठी, खुशबू सहित समाज की महिलाओं ने फागोत्सव में कई प्रस्तुतियां देकर आनंद उठाया।
डीडवाना. गाढ़ाधाम में चल रही श्रीमद भागवत कथा से पूर्व निकली शोभायात्रा।
मकराना| रामस्नेहीसंप्रदाय के रेण पीठाधीश्वर आचार्य हरिनारायण शास्त्री ने कहा कि विनम्रता का गुण मनुष्य का गहना है। विनम्रता के भाव के साथ अपने कर्म के प्रति निष्ठा भी रखनी चाहिए। आचार्य मंगलवार शाम को शहर के मंगलाना रोड स्थित एक व्यापारिक प्रतिष्ठान के उद्घाटन समारोह के दौरान प्रवचन कर रहे थे। उन्होंने कहा कि इंसान जिस प्रकार के कर्म करता है, उसे उसी अनुरूप फल भोगना पड़ता है। उन्होंने जीवों के प्रति दया का भाव रखने की सीख देते हुए कहा कि सच्चे विश्वास एवं आस्था के बूते इस भव सागर से पार पाया जा सकता है। इस मौके पर पूर्व मंत्री राजेंद्र गहलोत, नागौर नगर परिषद सभापति कृपाराम सोलंकी, रमेश चंद बोहरा, दुलीचंद सिंगोदिया, बिरदीचंद सांखला, भंवरलाल इंदौरा, पूर्व विधायक जाकिर हुसैन, गीता सोलंकी, बाबूलाल सोलंकी, बालकिशन सांखला, नौरतमल सांखला, चैनाराम कच्छावा, वीरसिंह सोलंकी, विमलेश गहलोत, घेवर सारस्वत सहित अनेक लोग उपस्थित थे।
सांजू| श्रीश्याम मित्र मण्डल लुणसरा के तत्वावधान में खाटू श्याम बाबा पैदल जत्था बुधवार को रवाना हुआ। श्याम मित्र मण्डल लुणसरा के पद यात्री ने बताया कि प्रतिवर्ष फाल्गुन माह के दौरान पद यात्रियों का जत्था खाटू श्याम बाबा के दर्शनार्थ के लिए निकलता है। 18 वर्षों से लगातार यात्रा के दौरान इस बार 19वीं पैदल यात्रा होगी। चार दिवसीय पैदल यात्रा के दौरान 40 सदस्य पैदल जत्थे में शामिल रहते है।
hin_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva